Pulau (filem)

Pulau ialah sebuah filem seram Malaysia yang ditayangkan pada 9 Mac 2023. Filem ini menceritakan tentang sekumpulan anak muda yang berkunjung ke sebuah pulau yang kemudiannya berdepan kejadian-kejadian mistik di pulau tersebut.

Sinopsis
Percutian sekumpulan anak muda bertukar menjadi sesuatu yang tidak berkesudahan selepas mereka kalah pertaruhan di sebuah pulau terpencil. Secara tidak sengaja, mereka terjumpa sebuah kampung terbiar yang misteri di sana dan memecahkan dindingan mantera lama yang memerangkap suatu ‘makhluk’ di pulau itu sekian lamanya. Seorang demi seorang menjadi mangsa yang menderita akibat kesilapan mereka yang menimbulkan kemarahan makhluk jahat di pulau itu.

Barisan pelakon
 Amelia Henderson sebagai Kat
 Alif Satar sebagai Ben
 Ikmal Amry sebagai Khai
 Joey Leong sebagai Lili
 Sanjna Suri sebagai Yus
 Evie Feroza sebagai Moli
 Jazmy Juma sebagai Dauz
 Vikar sebagai Mark
 Namron sebagai Azhan
 Harris Annuar sebagai Desmond
 Sabronzo sebagai Yaya
 Siew Pui Yi sebagai Kitty
 Mark O'Dea sebagai Hero
 Alexander Henderson sebagai Toni

Penampilan khas
 Wan Hanafi Su sebagai Tok Penghulu
 Cedric Loo sebagai Chen An
 Eddie Chong sebagai Eddie

Kontroversi

Dakwaan ciplak dan treler suntingan tidak disenangi LPF
Filem ini mempunyai dua kontroversi utama. Kontroversi pertama adalah poster filem yang dilihat meniru poster satu lagi filem keluaran 2020, Fantasy Island.

Walau bagaimanapun, kontroversi yang lebih ketara ialah babak-babak dalam treler yang dikatakan mendedahkan adegan-adegan keterlaluan serta ketelanjangan separa, seperti yang dimainkan model terkenal, Ms Puiyi, antara yang lain, mencetuskan reaksi bercampur-baur. Pada satu pihak, mereka menyelar babak tersebut dan meminta agar filem itu diharamkan sepenuhnya. Sementara itu, pihak berkuasa memberi penjelasan lanjut: terdapat perbezaan antara filem itu sendiri yang sudah ditapis dengan babak-babak dalam treler itu. Pihak pembikin dan pelakon filem juga mengkritik kutukan yang diterima.

Rujukan

Pautan luar 
 

Filem 2023
Filem Malaysia tahun 2023 Filem bahasa Melayu
Kontroversi filem di Malaysia